EkBass/fiwiki-20250220-pages-articles huggingface dataset:
Justin Jackson (koripalloilija, 1995)

Justin Aaron Jackson (s. 28. maaliskuuta 1995 Houston, Texas) on yhdysvaltalainen koripalloilija. Pienenä laitahyökkääjänä tai heittävänä takamiehenä pelaava Jackson pelasi vuodet 2014–2017 Pohjois-Carolinan (Chapel Hill) yliopistossa voittaen vuonna 2017 NCAA:n mestaruuden. Hän asettui ehdolle NBA:n kesän 2017 varaustilaisuuteen, missä hänen odotettiin yleisesti kuuluvan ensimmäisen kierroksen varauksiin.http://www.espn.com/nba/story/_/id/19149303/justin-jackson-leaves- north-carolina-tar-heels-enter-nba-draftgoheels.com Portland Trail Blazers varasi Jacksonin 15. vuorolla ja myi hänet osana kauppaa välittömästi Sacramento Kingsiinhttp://bleacherreport.com/articles/2707617-kings-trade- back-to-draft-justin-jackson-no-15-overall-joins-deaaron-fox. Helmikuussa 2019 Jackson siirtyi Dallas Mavericksiin. Kauden 2020–2021 Jackson aloitti Oklahoma City Thunderissa. Hän siirtyi Milwaukee Bucksin organisaatioon huhtikuussa 2021. Heinäkuussa Jackson voitti Bucksissa NBA:n mestaruuden. == Lähteet == * Profiili goheels.com * Justin Jackson College Stats College Basketball at Sports-Reference.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1995 syntyneet Luokka:Elävät henkilöt
Justin Jackson

Justin Jackson -nimisiä henkilöitä ovat: * Justin Jackson (s. 1990), yhdysvaltalainen koripalloilija * Justin Jackson (s. 1995), yhdysvaltalainen koripalloilija
Kenian siirtomaa ja protektoraatti

Kenian siirtomaa ja protektoraatti () oli osa brittiläistä imperiumia vuodesta 1920 vuoteen 1963. Se perustettiin, kun Itä-Afrikan protektoraatti muutettiin Britannian kruununsiirtomaaksi vuonna 1920. 11\. kesäkuuta 1920 Britannia yhdisti aikaisemman Itä-Afrikan protektoraatin alueet yhteen, lukuun ottamatta niitä protektoraatin osia, joita Sansibarin sulttaani hallitsi yksinvaltiaana. Niistä entisen Itä-Afrikan protektoraatin alueista, joita ei ollut yhdistetty, muodostettiin protektoraatti 13. elokuuta 1920. == Lähteet == == Aiheesta muualla == Luokka:Britannian entiset siirtomaat ja protektoraatit Afrikassa Luokka:Kenian historia
Diallaatti

Diallaatti (C10H17SNCl2O) on tiokarbamaatteihin kuuluva orgaaninen yhdiste. Yhdistettä on käytetty maataloudessa rikkaruohomyrkkynä. ==Ominaisuudet== Huoneenlämpötilassa diallaatti on ruskeaa öljymäistä nestettä. Se ei käytännöllisesti katsoen liukene veteen, mutta liukenee moniin orgaanisiin liuottimiin esimerkiksi dietyylieetteriin, asetoniin ja kloroformiin. Diallaatin herbisidisestä vaikutusmekanismista ei ole tarkkaa varmuutta, mutta diallaatti estää muun muassa rasvahappojen ja suberiinin biosynteesiä ja voi myös vaikuttaa solunjakautumiseen. Diallaatti on mahdollisesti karsinogeeninen yhdiste.Jack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: Herbicides, Kirk-Othmer Encyclopedia of Chemical Technology, John Wiley & Sons, New York, 2004. Viitattu 19.6.2017 ==Käyttö== Diallaattia on käytetty rikkaruohomyrkkynä muun muassa vilja-, linssi-, soijapapu-, peruna-, sokerijuurikas- ja apilapelloilla. Nykyään diallaattia ei ole hyväksytty käytettäväksi kasvinsuojeluaineena Euroopan unionin tai Yhdysvaltojen alueella. ==Lähteet== Luokka:Kasvintorjunta-aineet
Naulatkaa!

__NOTOC__ Naulatkaa! on hardcore punk -yhtye Valse Tristen EP-levy, joka julkaistiin vuonna 2004 Popo’s Bistron ja Kissankusi Recordsin yhteisjulkaisuna. Kappaleet on nauhoitettu Hermovasara -EP:n demosessioissa maaliskuussa 1997. == Kappaleet == === A-puoli === # # # # # === B-puoli === # * # # # # == Kokoonpano == * Wasky – laulu * Mikko – laulu * Perälä – kitara * Raine – basso * Janne – rummut == Aiheesta muualla == * Naulatkaa! discogs.com -sivustolla * Naulatkaa! finnmusic.net -sivustolla Luokka:Vuoden 2004 EP:t Luokka:Valse Tristen albumit
Australia kesäolympialaisissa 2012

Australia osallistui Lontoossa järjestettyihin XXX olympiadin kisoihin. Australia on osallistunut kaikkiin modernin aikakauden olympiakisoihin. Australian olympiakomitea sai lähetettyä kilpailuihin 410 urheilijaa jotka osallistuvat 23 eri urheilulajiin. Avajaisissa maan lipunkantajana toimi Lauren Jackson ja päättäjäisissä Malcolm Page. Australia sai Lontoosta yhteensä 35 mitalia joista 8 oli kultamitaleita, 15 hopeamitalia ja 12 pronssimitalia. Australian mitalimäärä oli heikoin sitten Kesäolympialaisten 1992. Mitaleista 10 tuli uimareille eri lajeissa, 6 pyöräilystä, 5 soutamisesta, ja neljä purjehtimisesta. Yhdeksän Australian urheilijaa voitti useampia olympiamitaleja. Ensimmäistä kertaa sitten vuoden 2000 kesäolympialaisten Australian joukkue ei onnistunut voittamaan kultaa soudusta. Muita merkittäviä olympiaurheilijoita maalle olivat Malcolm Page ja aitajuoksija Sally Pearson. == Lähteet == Luokka:Australia olympialaisissa Luokka:Valtiot kesäolympialaisissa 2012
Lepus granatensis

Lepus granatensis on jänislaji, jota tavataan Iberian niemimaalla ja Mallorcalla. Nisäkäsnimistötoimikunta on ehdottanut lajille uutta suomenkielistä nimeä iberianrusakko. == Alalajit == * Lepus granatensis granatensis * Lepus granatensis gallaecius * Lepus granatensis solisi == Lähteet == == Aiheesta muualla == * Laji.fi: Lepus granatensis * Diet of the Iberian hare (Lepus granatensis) in a mountain ecosystem Luokka:Jäniseläimet
Prevent 360

Prevent 360 Turvallisuuspalvelut Oy oli suomalainen turvallisuusalan palveluita tarjoava yritys, joka yhdistyi Avarn Securityn kanssa. Työntekijöitä yrityksellä oli noin 1 400 ja liikevaihto vuonna 2016 oli 60 694 000 euroa. Omistaja oli suomalainen pääomasijoittaja Intera Partners, joka hallinnoi kolmen rahaston kautta 600 miljoonan euron sijoitusvarallisuutta. Prevent 360:n pääkonttori sijaitsi Espoossa Tontunmäessä ja vt. toimitusjohtajana toimi Hannu Kankkunen. == Historia == Prevent 360 syntyi vuoden 2017 alussa, kun Intera Partnersin hallinnoimat rahastot ostivat ISS Security Oy:n. == Palvelut == Prevent 360:n tarjoamia palveluita ovat muun muassa vartiointipalvelut, turvatekniikka, etävalvontapalvelut ja hälytyskeskuspalvelut. == Lähteet == Luokka:Suomalaiset vartiointiliikkeet Luokka:Turvallisuus
Hapoel Be’er Sheva FC

Hapoel Be’er Sheva FC () on jalkapalloseura Beerseban kaupungista. Seura pelaa Ligat ha’Alssa, Israelin korkeimmalla sarjatasolla. Maansa mestaruuden se on voittanut neljästi: 1974–75, 1975–76, 2015–16 ja 2016–17. ==Lähteet== == Aiheesta muualla == Luokka:Israelilaiset jalkapalloseurat Luokka:Vuonna 1949 perustetut urheiluseurat
Collins-luokka

Collins-luokka on kuuden aluksen muodostama sukellusveneluokka, joka oli ensimmäinen Australiassa valmistettu sukellusveneluokka. 1970-luvun lopulla Australian laivasto aloitti palveluksessa olleiden Oberon-luokan alusten korvaamisen suunnittelun. Kahdeksan yhtiötä lähetti esityksensä ja niistä kaksi valittiin tarkempaan tarkasteluun. Kesäkuussa 1987 ilmoitettiin voittajaksi ruotsalainen Kockumsin tarjous suurennetusta Västergötland-luokan aluksesta, joka oli alun perin nimetty tyypiksi 471. Alukset valmisti vuosina 1990-2003 Australian Submarine Corporation Kockumsin ohjauksessa.Gardiner, Robert s. 19 == Alukset == Collins-luokan sukellusveneet Nimi Telakka Kölinlasku Vesille Valmis Kohtalo HMAS Collins Australian Submarine Corporation Kockums 14. helmikuuta 1990 28. elokuuta 1993 27. heinäkuuta 1996 palveluksessa 2017 HMAS Farncomb Australian Submarine Corporation Kockums 1. maaliskuuta 1991 15. joulukuuta 1995 31. tammikuuta 1998 palveluksessa 2017 HMAS Waller Australian Submarine Corporation Kockums 19. maaliskuuta 1992 14. maaliskuuta 1997 10. heinäkuuta 1999 palveluksessa 2017 HMAS Dechaineux Australian Submarine Corporation Kockums 4. maaliskuuta 1993 12. maaliskuuta 1998 23. helmikuuta 2001 palveluksessa 2017 HMAS Sheean Australian Submarine Corporation Kockums 17. helmikuuta 1994 1. toukokuuta 1999 23. helmikuuta 2001 palveluksessa 2017 HMAS Rankin Australian Submarine Corporation Kockums 12. toukokuuta 1995 26. marraskuuta 2001 29. maaliskuuta 2003 palveluksessa 2017 == Lähteet == * === Viitteet === *
Korean tasavallan kansalliskirjasto

Korean tasavallan kansalliskirjasto () on Soulissa toimiva Korean tasavallan (Etelä-Korea) kansalliskirjasto. Päätoimipisteensä ohella Korean tasavallan kansalliskirjastolla on lasten- ja nuorten kirjasto (toisaalla Soulissa) ja toimipiste maan (de facto) uudessa hallintokeskuksessa Sejongissa. Kirjaston kokoelmat käsittivät vuonna 2017 noin 11,0 miljoonaa nimikettä. ==Kuvia== Kuva:1층 정보봉사실.jpg|Kirjaston aulatiloja. Kuva:국립중앙도서관 내 자료실.jpg|Lukusalia. Kuva:National Digital Library of Korea.jpg|Korean (tasavallan) kansallisen digitaalisen kirjaston rakennus. Kuva:디지털 도서관 전경2.jpg|Digitaalisen kirjaston tiloja. Kuva:Sejong National Library.jpg|Korean tasavallan kansalliskirjaston Sejongin toimipiste. ==Lähteet== == Aiheesta muualla== *The National Library of Korea (국립중앙도서관) (visitkorea.or.kr) Luokka:Soulin rakennukset ja rakennelmat Luokka:Kansalliskirjastot Luokka:Aasian kirjastot Luokka:Eteläkorealainen kulttuuri
Fredrik II (Badenin suurherttua)

Fredrik II (); (9. heinäkuuta 1857 Karlsruhe – 9. elokuuta 1928 Badenweiler) oli viimeinen Badenin suurherttua vuosina 1907–1918. == Suku ja koulutus== Hän oli suurherttua Fredrik I:n ja Preussin prinsessa Louisen poika ja Saksan valtakunnankansleri Maximilian von Badenin serkku. Hänen äidinpuoleiset isovanhempansa olivat keisari Vilhelm I ja keisarinna Augusta. Fredrikillä oli kaksi nuorempaa sisarusta. Ennen lukiotaan Fredrik opiskeli suurimmaksi osaksi kotiopetuksessa. Lukionsa hän suoritti Karlsruhessa, josta valmistuttuaan vuonna 1875 hän aloitti asepalveluksensa. Samaan aikaan hän opiskeli Heidelbergin ja Bonnin yliopistoissa yhdessä serkkunsa Vilhelmin kanssa (myöhemmin Vilhelm II). == Avioliitto == Vuonna 1885 Fredrik avioitui Luxemburgin suurruhtinaan tyttären, prinsessa Hildan kanssa. Parille ei syntynyt lapsia, mutta he adoptoivat Badenin maakreivi Bertholdin vuonna 1927, jotta perheen omaisuus ei päätyisi perillisen puutteessa valtiolle. == Suurherttua== Fredrik II:stä tuli suurherttua isänsä kuoltua 28. syyskuuta 1907 ja luopui kruunusta 22. marraskuuta 1918. == Kunnianosoituksia == === Saksan keisarikunta === * Uskollisuuden ritarikunta (Badenin suurruhtinaskunta) * Berthold I:n ritarikunta (Badenin suurruhtinaskunta) * Albrekt Karhun ritarikunta (Anhaltin herttuakunta) * Pyhän Hubertin ritarikunta (Baijerin kuningaskunta) * Saksi-Ernestinen perheen ritarikunta (Saksin herttuakunnat) * Ludwig-ritarikunta (Hessenin suurherttuakunta) * Tuoksuruutakruunun ritarikunta (Saksin kuningaskunta) * Württembergin kruunun ritarikunta (Württembergin kuningaskunta) * Mustan kotkan ritarikunta (Preussin kuningaskunta) === Ulkomaalaiset === * Pyhän Tapanin ritarikunta (Itävalta-Unkari, 1885) * Elefanttiritarikunta (Tanska) * Royal Victorian Order (Iso-Britannia) * Serafiimiritarikunta (Ruotsi-Norja) * Pyhän Olavin ritarikunta (Ruotsi-Norja) * Pyhimmän ilmoituksen ylin ritarikunta (Italian kuningaskunta) ==Lähteet== == Aiheesta muualla == Luokka:Vuonna 1857 syntyneet Luokka:Vuonna 1928 kuolleet Luokka:Badenin suurherttuat
WannaCry

WannaCry (myös WannaCryptOr 2.0 tai Wcrypt) on vuoden 2017 toukokuussa voimakkaasti Windows-käyttöjärjestelmää käyttävissä koneissa levinnyt kiristyshaittaohjelma, joka leviää matona. Se levisi erityisesti Windows XP:tä käyttäviin koneisiin. WannaCry oli saastuttanut 15. toukokuuta 2017 mennessä noin 200 000 tietokonetta, mutta aamupäivään mennessä uhreista vain 150 oli maksanut bitcoineina maksettaviksi vaaditut 300 dollarin lunnaat. Maantieteellisesti WannaCry iski pahasti Aasiaan. Suomessa Viestintävirasto rekisteröi vajaat sata IP-osoitetta, joissa WannaCry käynnistyi. WannaCryn koodista on löydetty yhtäläisyyksiä Pohjois-Koreaan liitettyn Lazarus-ryhmän tekemään Contopee-haittaohjelmaan. Muutamissa tunneissa hyökkäyksen jälkeen tutkija Marcus Hutchins löysi "tappokytkimen", joka pysäytti leviämisen. Monet tietokoneet olivat jo siihen mennessä saastuneet ja tiedot olivat joutuneet haittaohjelman salaamaksi. WannaCry levisi hyödyntämällä "EternalBlue"-nimellä tunnettua tietoturva-aukkoa. Aukko esiintyi vain vanhemmissa Windows- käyttöjärjestelmää käyttävissä koneissa, joissa ei ollut asennettu aukon korjaavaa päivitystä, mutta tämä oli silti suuri määrä tietokoneita nopeaan leviämiseen. Uudemmissa WannaCry-versioissa ei ole samaa tappokytkintä. == Lähteet == == Aiheesta muualla == Luokka:Tietokonemadot Luokka:Kiristyshaittaohjelmat
Jussi Vesanen

Jussi Vesanen (s. 22. heinäkuuta 1952 Pori) on suomalainen kuvataiteilija. Vesasen Ateljee sijaitsee Ulvilassa. Vesanen otti 1960-luvulla ensimmäisiä piirustuskursseja. Tämän jälkeen hän opiskeli Porin piirustuskoulussa (1967–1969). Vesanen on toiminut myös maalauksen opettajana Porin kansalaisopistossa (1980-1982). ==Lähteet== * Luokka:Elävät henkilöt Luokka:Vuonna 1952 syntyneet Luokka:Suomalaiset taidemaalarit
Edo Murić

Edo Murić (s. 27. marraskuuta 1991) on slovenialainen koripalloilija ja Euroopan mestari. == Ura == Murić on pelannut kotimaansa lisäksi Serbiassa ja Turkissa. Hän voitti KK Krkan pelaajana Slovenian mestaruuden vuosina 2011, 2012, 2013 ja 2014, Slovenian cup-mestaruuden vuonna 2014, Slovenian supercup- mestaruuden vuosina 2011 ja 2012 ja EuroChallenge-mestaruuden vuonna 2011. Turkin cup-mestaruuden Murić voitti vuonna 2017 Banvitin joukkueessa, joka ylsi vuonna 2017 myös Mestarien liigan loppuotteluun häviten kuitenkin CB 1939 Canariasille.Euroliiga Murić on edustanut myös Slovenian miesten maajoukkuetta. Hän kuului maan turnauskokoonpanoihin vuoden 2014 MM- kilpailuissa ja vuosien 2011, 2013 ja 2017 EM-kilpailuissa. Vuonna 2017 Slovenia voitti Euroopan mestaruuden. == Lähteet == * Profiili Adrianmeren liiga * Profiili Euroliiga * Edo Muric Europe Stats Basketball-Reference.com === Viitteet === == Aiheesta muualla == * Profiili FIBA Archive * Edo Muric basketball profile eurobasket.com Luokka:Slovenialaiset koripalloilijat Luokka:Vuonna 1991 syntyneet Luokka:Elävät henkilöt
Napapiirin sankarit 3

Napapiirin sankarit 3 on vuonna 2017 ensi-iltansa saanut suomalainen komediaelokuva, jonka on ohjannut Tiina Lymi. Se on jatko-osa elokuville Napapiirin sankarit (2010) ja Napapiirin sankarit 2 (2015). Elokuva sai ensi- iltansa 23. elokuuta 2017. == Rooleissa == == Arvostelut == Film-O-Holic.com Juha Rosenqvist Episodi Jouni Vikman Etelä-Suomen Sanomat Hannu Poutiainen Helsingin Sanomat Anton Vanha-Majamaa Iltalehti Juho Rissanen == Lähteet == == Aiheesta muualla == * Luokka:Tiina Lymin ohjaamat elokuvat Luokka:Suomalaiset komediaelokuvat Luokka:Vuoden 2017 suomalaiset elokuvat
Raivo härkä

__NOTOC__ Raivo härkä on Olavi Uusivirran kappale ja single, joka julkaistiin vuonna 2003. Kappale julkaistiin myöhemmin artistin esikoisalbumilla Nuoruustango. == Kappaleet == # # == Kokoonpano == * Olavi Uusivirta – laulu * Matias Kupiainen – kitara * Jaakko Kämäräinen – basso * J Salonen – rummut * Jiri Kuronen – kosketinsoitin * Aarne Riikonen – lyömäsoittimet * Joonatan Rautiola – saksofoni == Aiheesta muualla == * ”Raivo härkä” discogs.com -sivustolla Luokka:Suomalaiset rockkappaleet Luokka:Vuoden 2003 kappaleet
Meksikon kansalliskirjasto

Meksikon kansalliskirjasto (, BNM) on Méxicossa toimiva Meksikon valtion kansalliskirjasto. Nykyisen kansalliskirjaston edeltäjä oli 26. lokakuuta 1833 perustettu kirjasto. Meksikon kansalliskirjasto on kerännyt ja dokumentoinut Meksikon kansallisprintöntöä vuodesta 1846 lähtien. Kirjasto avattiin yleisölle 30. marraskuuta 1867, jolloin sen kokoelmiin kuului noin 91 000 teosta. Vuodesta 1929 kansalliskirjasto on toiminut osana tuolloin autonomisen aseman saanutta, alkujaan jo vuonna 1551 perustettua Meksikon kansallista autonomista yliopistoa (Universidad Nacional Autónoma de México, UNAM). Vuodesta 1979 lähtien kirjasto on sijainnut UNAMin Ciudad Universitaria -kampusalueen kulttuurikeskuksessa. UNAMin kampusalue on ollut Unescon maailmanperintöluettelon kohde vuodesta 2007 lähtien. Kirjaston kokoelma käsittää yli 1,25 miljoonaa nimikettä. Samassa kulttuurikeskuksessa kansalliskirjaston kanssa sijaitsevat Meksikon kansallinen sanomalehtikirjasto (Hemeroteca Nacional de México) ja bibliografisen tutkimuksen instituutti (Institutio de Investigaciones Bibliográficas). Kirjaston päärakennuksen ulkoseinän muraaliteokset ovat Juan O’Gormanin suunnittelemia. ==Kuvia== Kuva:Biblioteca Central..jpg|Meksikon kansalliskirjaston rakennus yliopistoalueella. Ulkoseinän muraaliteokset ovat Juan O’Gormanin suunnittelemia. Kuva:Sala de lectura Biblioteca Central de la UNAM - 2.jpg|Näkymä kirjaston lukusalista. ==Lähteet== == Aiheesta muualla== *Primer informe de actividades 2016-2017 (pdf) (bnm.unam.mx) Luokka:Méxicon rakennukset ja rakennelmat Luokka:Kansalliskirjastot Luokka:Meksikolainen kulttuuri Luokka:Yliopistojen kirjastot Luokka:Pohjois-Amerikan kirjastot
Despacito

”Despacito” () on puertoricolaisen laulajan Luis Fonsin kappale, jolla vierailee Daddy Yankee. Kappale julkaistiin 13. tammikuuta 2017 ensimmäisenä singlenä Luis Fonsin myöhemmin ilmestyvältä albumilta. Espanjankielisestä kappaleesta on julkaistu myös Justin Bieberin osittain englanniksi laulama versio. ”Despacito” nousi Yhdysvaltojen Billboard Hot 100 -listan ykköseksi toukokuussa 2017 ja piti paikkansa kuudentoista viikon ajan, mikä tuolloin sivusi ennätystä Billboardin pitkäaikaisimpana listaykkösenä. Heinäkuussa kappaleesta tuli kaikkien aikojen striimatuin kappale, kun se oli kerännyt puolessa vuodessa 4,6 miljardia soittokertaa suurimmissa musiikin suoratoistopalveluissa. Kappaleen musiikkivideo ilmestyi tammikuussa 2017 ja saman vuoden elokuussa siitä tuli YouTuben katsotuin video kolmella miljardilla katselukerralla, ja sittemmin video on kerännyt yli seitsemän miljardia katsojaa. Despacito menetti YouTuben katsotuimman videon tittelin 2. marraskuuta 2020 lasten musiikkivideo Baby Shark Dancelle. == Musiikkivideo == Kappaleen musiikkivideo julkaistiin YouTubessa 12. tammikuuta 2017. Video keräsi kolmessa kuukaudessa (97 päivässä) miljardi katsomiskertaa, ja se oli Adelen Hello-videon jälkeen YouTuben toiseksi nopeiten miljardin katsojan rajan rikkonut musiikkivideo. Kesäkuussa video ylitti kahden miljardin katsojan rajapyykin, mikä oli uusi nopeusennätys. Despacito oli 4. elokuuta 2017 – 2. marraskuuta 2020 YouTuben katsotuin video ja ensimmäinen video joka keräsi kolme miljardia katselukertaa. 11\. lokakuuta 2017 musiikkivideo saavutti neljä miljardia näyttökertaa. Videolla esiintyy muun muassa vuoden 2006 Miss Universum Zuleyka Rivera. == Listasijoituksia == Helmikuussa 2017 ”Despacito” nousi Yhdysvaltojen viralliselle singlelistalle, kun se debytoi Billboard Hot 100 -listan sijalla 88 ja nousi myöhemmin sijalle 44. Huhtikuussa kappaleesta julkaistiin Justin Bieberin remix-versio, jossa Bieber laulaa osan laulusta englanniksi, ja uusi versio nousi toukokuussa listaykköseksi. ”Despacito” oli ensimmäinen pääasiassa espanjankielinen kappale Billboardin listakärjessä yli 20 vuoteen. Edellinen espanjankielinen single kärkipaikalla oli Los del Ríon kappale ”Macarena” vuonna 1996 – tosin tuolloinkin ykkössijaan tarvittiin versio, jossa osa kappaleesta laulettiin englanniksi. Suomessa kappale debytoi maaliskuussa 2017 Suomen virallisen latauslistan sijalla 10 ja nousi heinäkuussa latauslistan ykköseksi. Justin Bieberin remix-versio sijoittui listaykköseksi sekä latauslistalla että Suomen virallisella singlelistalla. Maa Listasijoitus Alankomaat 1 Australia 1 Belgia 1 Espanja 1 Italia 1 Itävalta 1 Norja 22 Ranska 1 Ruotsi 1 Saksa 1 Singlelista 20 Latauslista 1 Striimatuimmat 21 Sveitsi 1 Tanska 1 Billboard Hot 100 44 === Justin Bieberin remix === Maa Listasijoitus Espanja 3 Norja 1 Singlelista 1 Latauslista 1 Striimatuimmat 1 Uusi-Seelanti 1 Billboard Hot 100 1 == Lähteet == == Aiheesta muualla == * Kappaleen virallinen musiikkivideo YouTubessa Luokka:Vuoden 2017 kappaleet Luokka:Puertoricolaiset musiikkikappaleet Luokka:Latinopopkappaleet Luokka:Billboard Hot 100 -listan ykköset
Domark

Domark Software oli brittiläinen pelitalo, jonka perustivat Dominic Wheatley ja Mark Strachan. Domark yhdistyi Eidos Technologies, Simis ja Big Red Software -yhtiöiden kanssa muodostaen Eidos Interactiven. == Julkaisut == * 007: Licence to Kill * 3D Construction Kit * 3D Construction Kit II * A View to a Kill * Absolute Zero * A.P.B. * AV-8B Harrier Assault * Badlands * Battle Frenzy * Big 10 Simulation-Action * Big Red Racing * Bob's Full House * Castle Master * Castle Master 2: The Crypt * Championship Manager * Championship Manager 2 * Championship Manager 93/94 * Confirmed Kill * Curse of Dragor * Cyberball * Desert Strike: Return to the Gulf * Dragon Spirit: The New Legend * Escape from the Planet of the Robot Monsters * Eureka! * European Football Champ * F1 * Formula One World Championship Edition * Flight Sim Toolkit * Flying Nightmares * Friday the 13th * Hard Drivin' * Hard Drivin' II * Hydra * International Rugby Challenge * James Bond: The Duel * James Bond: The Living Daylights * James Bond: Live and Let Die * Kawasaki Superbike Challenge * Klax * Lords of Midnight * Marko * Marko's Magic Football * MIG-29 Fulcrum * The Music System * The Orion Conspiracy * Out of the Sun * Pictionary * Pit- Fighter * Prince of Persia * R.B.I. Baseball 2 * Race Drivin' * Rampart * Rugby: The World Cup * Shadowlands * Skull & Crossbones * Spitting Image * Split Personalities * The Spy Who Loved Me * Star Wars * Star Wars: Return of the Jedi * Star Wars: The Empire Strikes Back * Super-VGA Harrier * Taito's Super Space Invaders * Toobin' * Total Eclipse * Total Mayhem / Total Mania * Trivial Pursuit * Trivial Pursuit 2: A New Beginning * Vindicators * Warbirds (vain suljettu beta-versio) * Wheels of Fire * Xybots == Aiheesta muualla == * Profiili MobyGamesissä Luokka:Entiset brittiläiset videopeliyritykset
Ghostbusters (täsmennyssivu)

Ghostbusters voi viitata johonkin seuraavista: * Ghostbusters tuotesarja ** Haamujengi, vuoden 1984 elokuva ** Ghostbusters II, vuoden 1989 jatko-osa edelliseen ** Ghostbusters, vuoden 2016 elokuva ** Ghostbusters: Afterlife, vuoden 2021 elokuva ** Ghostbusters: The Video Game, vuoden 2009 videopeli ** Ghostbusters: Sanctum of Slime, vuoden 2011 jatko-osa edelliseen ** Ghostbusters, vuoden 1984 videopeli ** Ghostbusters II, vuoden 1989 videopeli ** Ghostbusters, vuoden 1990 videopeli ** Haamujengi, suomalainen aikakauslehti 1988–1990 ** The Real Ghostbusters, televisiosarja vuosilta 1986–1991 ** Extreme Ghostbusters, vuoden 1997 televisiosarja * The Ghost Busters, 1970-luvun televisiosarja
Kieleke

Kieleke (lat. ligula) on erityisesti heinäkasveilla tavattava pienikokoinen, usein kalvomainen rakenne lehtilavan ja lehtitupen yhtymäkohdassa eli kohdassa, jossa lehti yleensä erkanee varresta. Kielekkeen koko ja ulkonäkö vaihtelevat lajeittain ja se voi olla yksi lajin tuntomerkeistä lajinmäärityksessä. Suomessa tavattavilla heinälajeilla kielekkeen koko vaihtelee yleensä noin 1–10 mm väliltä. Joillakin heinäkasveilla ei ole kielekettä lainkaan ja joillakin on kielekkeen paikalla karvarivi, kuten siniheinällä (Molinia caerulea). Kielekerakenne löytyy myös joiltakin sanikkaisilla. == Katso myös == * kielekekorvake == Lähteet == == Aiheesta muualla == Luokka:Kasviorganologia Luokka:Heinäkasvit
Pystykattara

Pystykattara (Bromopsis erecta, syn. Bromus erectus) on rönsykattaroihin (Bromopsis) kuuluva kasvilaji. Se on monivuotinen ja korkeakasvuinen heinäkasvi, joka voi kasvaa noin metrin korkuiseksi asti. Pystykattara kasvaa melko tiiviinä mättäinä ja sillä ei ole rönsyjä. Sen lehdet ovat vaaleanvihreät, harvakarvaiset ja noin 5 mm leveät. Lehtitupet ovat pitkäkarvaisia tai joskus yläosastaan kaljuja. Kieleke on lyhyt. Pystykattaran kukinto on noin 10 cm pitkä, melko tiivis röyhy. Tähkylät ovat suuria, noin 3 cm pitkiä, ja niissä on neljästä yhdeksään kukkaa. Ulkokale on yksisuoninen ja sisäkale kolmisuoninen. Ulkohelpeissä on pitkä vihne, joka on kuitenkin ulkohelvettä lyhyempi. Pystykattara kukkii kesä–heinäkuussa. Pystykattaran voi erottaa muista kattaroista suuren kokonsa, kohtuullisen tiiviin röyhynsä sekä pitkien, mutta ulkohelpeitä lyhyempien vihneittensä perusteella. Pystykattara on harvinainen, mutta kasvupaikoillaan se voi esiintyä hyvinkin runsaana. Pystykattara on keskieurooppalainen laji, ja siitä on Suomesta vain muutamia tuoreita havaintoja eteläisestä Suomesta. Yli 50 vuotta vanhoja havaintoja on useampia, lähinnä rannikkoseuduilta ja paikoitellen sisämaasta. == Lähteet == == Aiheesta muualla == * Laji.fi: Pystykattara (Bromopsis erecta) * Integrated Taxonomic Information System (ITIS): Bromus erectus * Global Biodiversity Information Facility (GBIF): Bromus erectus * United States Department of Agriculture (USDA): Bromus erectus * Flora of China: Bromus erectus Luokka:Kattarat
Digital Game Museum

Digital Game Museum on Yhdysvalloissa Kaliforniassa sijaitseva videopelien museo. Museon tavoitteena on säilöä, esittää ja tutkia digitaalisten pelien kehitystä ja historiaa sekä tutkia vaikutusta yksilöihin ja yhteiskuntaan. Museon toiminta kattaa digitaaliset ja elektroniset pelit. == Lähteet == == Aiheesta muualla == * Viralliset kotisivut Luokka:Yhdysvaltain museot Luokka:Videopelikulttuuri
HMAS Barwon

HMS Barwon (viirinumero K406) oli Australian kuninkaallisen laivaston vuonna 1945 palvelukseenotettu River-luokan fregatti. == Valmistus == Alus tilattiin 16. elokuuta 1941 Cockatoo Docks and Engineering Companyltä Sydneystä ja sen köli laskettiin 31. toukokuuta 1943. Alus laskettiin vesille 3. elokuuta 1944 kumminaan kauppa- ja maatalousministeri Scullyn puoliso ja se otettiin palvelukseen 10. joulukuuta 1945 ensimmäisenä päällikkönään komentajakapteeni Algernon G. Rose..Friedman, Norman s. 334 == Palvelus == Miehistön koulutuksen päätyttyä alus lähti Sydneystä 14. helmikuuta 1946 palvelukseen Australian pohjoispuoliselle merialueelle. Vierailtuaan Darwinissa alus jatkoi matkaansa Filippiineille, mistä se palasi Darwiniin. Aluksella oli erilaisia tehtäviä kuten käytöstä poistettujen ammusten hävittäminen ja rannikkoalueen loistojen tarkistaminen. Alus myös kuljetti sotarikostuomioistuimen jäseniä Koepangiin Timorille sekä takaisin Darwiniin. Alus siirrettiin 1. heinäkuuta Sydneyssä telakalle, mistä se vapautui 29. elokuuta. Palvelukseen palattuaan alus siirtyi Uuteen-Guineaan, missä se tarkasti ja kunnosti merenkulun loistoja sekä tarkasti alueen pommi, miina ja ammusvarastoja. Alus palasi 20. tammikuuta 1947 Melbourneen, mikä samalla päätti sen avomeripalveluksen. Alus siirrettiin 31. maaliskuuta reserviin ja se myytiin romutettavaksi H. C. Sleighille Mitsubishi Australia Pty Limitedille. Alus myytiin edelleen japanilaiselle Amakasu Sangyo Kisen Company Limitedille. == Lähteet == * * * === Viitteet === Luokka:Australian laivaston River-luokan fregatit
Machine Gun Kelly

George Kelly Barnes (18. heinäkuuta 1895 – 18. heinäkuuta 1954), joka tunnettiin paremmin nimeltä Machine Gun Kelly, oli yhdysvaltalainen rikollinen Memphisistä, Tennesseestä kieltolain aikana. Hän kävi Central High Schoolia Memphisissä. Machine Gun Kellyn lempinimi tuli hänen lempiaseestaan Thompson- konepistoolista. Hänen tunnetuin rikoksensa oli öljypohatan ja liikemiehen Charles F. Urschelin kidnappaus heinäkuussa 1933, josta hän sai rikollisryhmänsä kanssa 200 000 dollaria lunnasrahoja. Kelly pidätettiin Memphisissä, Tennesseessä 26. syyskuuta 1933. Hän kuoli 59-vuotissyntymäpäivänään 18. heinäkuuta 1954. ==Lähteet== ==Aiheesta muualla== Luokka:Vuonna 1895 syntyneet Luokka:Vuonna 1954 kuolleet Luokka:Yhdysvaltalaiset rikolliset
Khendjer

Userkare Khendjer oli muinaisen egyptin 13. dynastian aikainen hallitsija Egyptin toisen välikauden aikana. Khendjer hallitsi Memfisistä käsin neljän vuoden, kolmen kuukauden ja viiden päivän ajan vuodesta 1764 BC vuoteen 1759 BC asti tai vuodesta 1718 eaa. vuoteen 1712 eaa. asti. Khendjerille on rakennettu pieni pyramidi Saqqaraan. Khendjerin edeltäjänä pidetään Wegafia tai Khaankhre Sobekhotepiä. Khendjerin seuraaja oli Imiramesha. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Brittiläinen Itä-Afrikka

Brittiläinen Itä-Afrikka (), virallisesti Itä-Afrikan protektoraatti (), kuului 1895–1920 brittiläiseen imperiumiin. Sen pinta-ala oli noin 696 400 neliökilometriä ja väkiluku noin neljä miljoonaa. Protektoraatti oli osa Sansibarin sulttaanikunnan dominioita, mutta silti Britannian hallitsema. Brittiläinen Itä-Afrikka muuttui 1920 protektoraatista Kenian siirtomaaksi, jonka 16 kilometrin levyisestä rannikkokaistaleesta tuli Kenian protektoraatti. == Lähteet == == Aiheesta muualla == Itä-Afrikka Luokka:Kenian historia
Salibandyn Suomen Cup (naiset)

Kouvolan Lakritsi Suomen Cup on cup-järjestelmänä pelattava valtakunnallinen salibandykilpailu, johon voivat osallistua suomalaiset salibandyjoukkueet sarjatasosta riippumatta. Naisten Cupin finaalin voittajajoukkue saa palkinnoksi 10 000 € ja häviäjä 5 000 €. == Sarjajärjestelmä == Kaudella 2024-2025 Kouvolan Lakritsi Suomen Cupissa pelataan 4 kierrosta, jonka jälkeen pelataan finaalit. Ensimmäiset kaksi kierrosta pelataan turnausmuotoisesti. Kierrokset 1.-2. Naisten Suomen Cupin 1. kierros pelataan mahdollisimman alueellisena 3-4 joukkueen lohkoissa. Cupin 1. kierrokselta aloittavat 1.-4. divisioonan ja Suomisarjan joukkueet. Naisten Suomen Cupin 2. kierros pelataan valtakunnallisena ja turnausmuotoisena 4 joukkueen lohkoissa. Lohkot muodostuvat kaavion mukaan 1. kierrokselta jatkavista joukkueista. Kierrokset 3.-4. Naisten Suomen Cupin 3. kierroksella kohtaavat 2. kierrokselta jatkavat 4 joukkuetta sekä 3. kierrokselta aloittavat 12 F-liigan joukkuetta. Nämä 16 joukkuetta jaetaan alueellisiin koreihin, joista suoritetaan otteluparien arvonta yksittäisiin otteluihin. Alemman sarjatason joukkueella on ottelupareissa kotietu. Mikäli joukkueet ovat samalta sarjatasolta, määrittelee kotiedun arpa. 3\. kierroksesta eteenpäin pelataan 3x20 min tehokasta peliaikaa. Mikäli varsinainen peliaika päättyy tasan, pelataan 20 min jatkoaika ja tarvittaessa 5 laukojan rl-kilpailu. Pääsarjojen tuplapanosotteluissa noudatetaan pääsarjamääräyksiä. Finaalit 5\. kierroksen otteluparien (välierien) voittajat kohtaavat Suomen Cupin finaalissa. Lisäksi pisimmälle edenneet I -IV -divisioonien joukkueet kohtaavat pikkufinaalissa (voittosumma 1000 €). Finaalit pelataan samana Viikonlopun aikana samalla paikkakunnalla miesten finaalien kanssa. Suomen Cupissa jaetaan seuraavat rahapalkinnot: * Suomen Cupin voittaja: 10 000 € * Suomen Cupin kakkonen: 5 000 € * Suomen Cupin välierien häviäjät: 1 000 € * Pikkufinaalin voittajat: 1 000 € == Mitalistit == Kausi Kultaa Hopeaa 1991–1992 Erä Josba 1992–1993 Erä SaPa 1993–1994 S.C. Blues Erä II 1994–1995 Josba Happee 1997–1998 VFT Josba 1998–1999 Classic KKV 1999–2000 Erä III Oilers 2000–2001 Classic Steelers 2001–2002 Happee Erä Tigers 2002–2003 Classic Erä III 2003–2004 Erä III Oilers 2004–2005 Oilers Top Team 2005–2006 Classic NST 2006–2007 Erä III Tiikerit 2007–2008 PSS Classic 2008–2009 PSS NST 2009–2010 NST PSS 2010–2011 NST SB-Pro 2011–2012 SB-Pro Classic 2012–2013 Classic NST 2013–2014 SB-Pro Classic 2014–2015 Classic SB-Pro 2015–2016 Classic NST 2016–2017 TPS SSRA 2017–2018 Classic SB-Pro 2018–2019 PSS EräViikingit 2019–2020 SB-Pro PSS 2020–2021 FBC Loisto SB-Pro 2021–2022 PSS TPS 2022–2023 TPS SB-Pro 2023–2024 TPS Classic 2024–2025 TPS Classic == Katso myös == * TEHO Sport Suomen Cup (miehet) == Lähteet == * http://salibandy.fi/huippu-urheilu/suomen-cup/naiset/ * http://salibandy.fi/huippu-urheilu/suomen-cup/historia/ Luokka:Salibandykilpailut Luokka:Suomen salibandy
NK Olimpija Ljubljana (2005)

Nogometni Klub Olimpija Ljubljana on jalkapalloseura Ljubljanan kaupungista. Seura pelaa maansa korkeimmalla sarjatasolla Slovenian jalkapalloliigassa. Maansa mestaruuden se on voittanut kahdesti, kausina 2015–2016, 2017-2018 ja 2022-23. Cupin se on voittanut kolmesti. Seura on perustettu vuonna 2005 nimellä NK Bežigrad. ==Lähteet== Luokka:Slovenialaiset jalkapalloseurat Luokka:Vuonna 2005 perustetut urheiluseurat Luokka:Ljubljanan urheilu
NK Olimpija Ljubljana (1945)

Nogometni Klub Olimpija Ljubljana oli jalkapalloseura Ljubljanan kaupungista. Seura perustettiin vuonna 1945 ja lakkautettiin vuonna 2004. Lakkautuksen syynä oli suuret velat. Maansa mestaruuden seura voitti neljästi: 1991–1992, 1992–1993, 1993–1994 ja 1994–1995. ==Lähteet== Luokka:Slovenialaiset jalkapalloseurat Luokka:Vuonna 1945 perustetut urheiluseurat Luokka:Ljubljanan urheilu
Olimpija Ljubljana

Olimpija Ljubljana voi tarkoittaa seuraavia slovenialaisia urheiluseuroja: * HDD Olimpija Ljubljana, jääkiekkoseura * NK Olimpija Ljubljana, vuonna 1945 perustettu jalkapalloseura, joka lakkautettiin 2004 * NK Olimpija Ljubljana, vuonna 2005 perustettu jalkapalloseura.
HMAS Burdekin

HMS Burdekin (viirinumero K376) oli Australian kuninkaallisen laivaston vuonna 1944 palvelukseenotettu River-luokan fregatti, joka palveli toisen maailmansodan lopulla. == Valmistus == Alus tilattiin 16. elokuuta 1941 Walkers Limitediltä ja sen köli laskettiin 17. tammikuuta 1942. Alus laskettiin vesille 30. kesäkuuta 1943 kumminaan sisäasiainministeri Collinsin tytär ja se otettiin palvelukseen 17. tammikuuta 1944 ensimmäisenä päällikkönään komentajakapteeni Thomas S. Marchington.Friedman, Norman s. 334 == Palvelus == Koeajojen ja miehistön koulutusjakson jälkeen alus siirrettiin lokakuun puolivälissä Uuden-Guinean alueelle, missä se suojasi saattueita, torjui sukellusveneiden aiheuttamaa uhkaa ja kaiken kaikkiaan mahdollisti liittoutuneiden etenemisen edellyttämät kuljetukset sotatoimialueelle. Alus tulitti 19. marraskuuta Halmaherasin pohjoiskärkeä ja se osallistui toistuvasti saattueiden suojaamiseen Uuden-Guinean ja Filippiinien välillä Yhdysvaltain joukkojen noustua maihin Filippiineillä. Toukokuussa 1945 alus tuki Australian joukkojen maihinnousua Tarakaniin Borneolla ja valvoi Borneon ja Celebesin merialueita. Oltuaan saattuetehtävissä Morotailla alus palasi Sydneyyn huollettavaksi. Sotatoimien päätyttyä elokuussa alus oli eräs Ambonin japanilaisjoukkoihin yhteyttä luomassa olleita aluksia. Australian 7. divisioonan komentaja kenraalimajuri E. J. Milford vastaanotti Alankomaiden Borneon japanilaisjoukkojen komentajan vara-amiraali Mitchishi Kamadan antautumisen 8. syyskuuta Burdekin kannella. Seremonian päätyttyä alus nosti ankkurin ja se lähti Balikpapaniin HMAS Gascoynen kanssa. Alukset tukivat Borneon ja Macassirin maihinnousuja sekä vapautettujen sotavankien kuljetuksia. Burdekin palasi 5. tammikuuta 1946 Sydneyyn, mistä se jatkoi matkaansa Melbourneen 20. maaliskuuta. Alus saapui kaksi päivää myöhemmin Melbourneen, missä se siirrettiin reserviin 18. huhtikuuta. Alus makasi ankkurissa Cono Bayssä Geelongilla, kunnes se hinattiin vuonna 1956 Sydneyyn. Alus sijoitettiin 9. marraskuuta 1960 poistolistalle ja se myytiin 21. syyskuuta 1961 Tolo Mining and Smelting Companylle Hong Kongiin yhdessä kolmen muun aluksen kanssa. Alusten kokonaishinta oli 54 000 puntaa. Mitsubishi rahoitti alusten oston käyttäen australialaista agenttiaan H. C. Sleighiä. Alus lähti hinattuna joulukuussa 1961 kohti Japania. == Lähteet == * * * === Viitteet === Luokka:Australian laivaston River-luokan fregatit Luokka:Australialaiset toisen maailmansodan fregatit
Washukanni

Washukanni tai Waŝŝukanni oli Hurrien pääkaupunki noin vuodesta 1500 eaa. 1300 eaa. vuosisadalle saakka. Sen tarkkaa sijaintia ei tiedetä. Heetit ryöstivät kaupungin Suppiluima ensimmäisen ensimmäisenä hallintavuotena. Myös assyrialaiset ryöstivät kaupungin Adad-Nirari ensimmäisen hallitessa 1290 eaa. tienoilla. Luokka:Historialliset kaupungit
Beaus$Eros

Beaus$Eros on Busdriverin studioalbumi, joka julkaistiin 14. helmikuuta 2012 Fate Four Incin kautta. Albumin nimi tulee englanninkielisistä sanoista, bows ja arrows. == Kappaleet == # # (mukana Annabel Feeney) # # # # # # # # (mukana Sierra Cassidy, Mike Ladd ja Joëlle Lê) # # # # === Deluxe painoksen bonuskappaleet === # * # # # # == Arvostelut == * Metacritic: 62/100Metacritic: Reviews for Beaus$Eros by Busdriver == Lähteet == == Aiheesta muualla == * Beaus$Eros discogs.com -sivustolla Luokka:Vuoden 2012 albumit
Of Sacrifice, Loss and Reward

Of Sacrifice, Loss and Reward on metalliyhtye Kiukaan single, joka julkaistiin vuonna 2008. Kappale ilmestyi myöhemmin yhtyeen kolmannella studioalbumilla The New Dark Age. == Kappaleet == # # # == Kokoonpano == * Ilja Jalkanen – laulu * Mikko Salovaara – kitara * Teemu Tuominen – basso * Markku Näreneva – rummut * Atte Tanskanen – kosketinsoitin == Lähteet == == Aiheesta muualla == * Of Sacrifice, Loss and Reward discogs.com-sivustolla * Of Sacrifice, Loss and Reward itunes.com-sivustolla Luokka:Vuoden 2008 albumit Luokka:Suomalaiset heavy metal -kappaleet
Triallaatti

Triallaatti (C10H16SNCl3O) on tiokarbamaatteihin kuuluva orgaaninen yhdiste. Ainetta voidaan käyttää maataloudessa rikkaruohomyrkkynä. ==Ominaisuudet== Triallaatti on puhtaana väritöntä kiteistä ainetta. Epäpuhtauksien vuoksi teknillinen triallaatti on usein ruskeaa nestettä. Aine on käytännöllisesti katsoen veteen liukenematonta, mutta liukenee orgaanisiin liuottimiin kuten etanoliin, asetoniin, asetonitriiliin ja ksyleeniin. Triallaatin herbisidiset ominaisuudet perustuvat siihen, että se estää kasvien tarvitsemien rasvahappojen biosynteesiä. Yhdiste ärsyttää silmiä, ihoa ja hengitysteitä. Viitattu 20.6.2017. ==Valmistus ja käyttö== Triallaatin valmistuksen ensimmäisessä vaiheessa di-isopropyyliamiini reagoi fosgeenin kanssa muodostaen di-isopropyylikarbamoyylikloridia, joka muodostaa triallaattia reaktiolla 1,1-dikloori-2-kloori-3-merkapto-1-propeenin kanssa. Triallaattia voidaan käyttää rikkaruohomyrkkynä muun muassa vilja-, palkokasvi-, juurikas-, apila- ja auringonkukkaviljelmillä. Yhdiste levitetään maaperään rakeina tai emulsiona. Triallaatti on hyväksytty käytettäväksi kasvinsuojeluaineena muun muassa Euroopan unionin alueella. ==Lähteet== Luokka:Kasvintorjunta-aineet
KF Trepça'89

Klubi Futbollistik Trepça'89 on jalkapalloseura Mitrovican kaupungista, Pohjois-Kosovosta. Seura pelaa maansa korkeimmalla sarjatasolla Kosovon superliigassa. Maansa mestaruuden Trepça'89 voitti kaudella 2016–17. Trepça'89 on ensimmäinen kosovolainen jalkapalloseura, joka pääsee pelaamaan UEFAn alaiseen eurooppalaiseen jalkapalloturnaukseen. Tämä tapahtunee Mestarien liigan kaudella 2017–2018, kun Trepça'89 pääsi turnauksen ensimmäiselle karsintakierrokselle. ==Lähteet== Luokka:Kosovolaiset jalkapalloseurat Luokka:Vuonna 1989 perustetut urheiluseurat
Aleksandr Kulkov

Aleksandr Sergejevitš Kulkov () on kilpauransa päättänyt, Neuvostoliittoa edustanut koripalloilija. Kulkov voitti Neuvostoliiton miesten maajoukkueessa Euroopan mestaruuden Italiassa 1969. Seurajoukkueurallaan hän voitti kolme Euroopan Mestarien cupia ja useita Neuvostoliiton mestaruuksia.cskabasket.com == Lähteet == * Kulkovin haastattelu cskabasket.com === Viitteet === == Aiheesta muualla == * Profiili FIBA Archive Luokka:Neuvostoliittolaiset koripalloilijat Luokka:Syntymävuosi puuttuu Luokka:Elävät henkilöt
Ektodermaalinen dysplasia

Ektodermaalinen dysplasia on harvinainen perinnöllinen sairaus, joka aiheuttaa hampaiden, hiusten ja muiden karvojen sekä hikirauhasten vajaakehitystä. Oireyhtymän aiheuttaman geenivirheen löysi vuonna 1996 professori Juha Kereen tutkimusryhmä. Virheen aiheuttavan geenin tehtäviä alkoi selvittää akateemikko Irma Thesleff, ja syy on selvinnyt hänen työnsä perusteella. Hoitoa on toistaiseksi testattu koe-eläimillä, ja se näyttää tehoavan. Yhdysvalloissa on meneillään tutkimus siitä, tehoaako hoito myös ihmisiin. Geenin tehtävä on tuottaa ektodysplasiinia. Jos sitä muodostuu liikaa, koe-eläiminä käytetyille hiirille muodostui ylimääräisiä hampaita, karvoja ja rauhasia, jos taas liian vähän, hiirillä oli hampaita ja karvoitusta liian vähän tai ei ollenkaan. Tutkimuksia jatketaan edelleen Helsingin yliopiston Biotekniikan instituutissa. Yhdysvaltalainen malli Melanie Gaydos on edennyt uralla poikkeuksellisen ulkonäkönsä ansiosta. (kuvia) ==Lähteet== ==Aiheesta muualla== Luokka:Oireyhtymät Luokka:Perinnölliset sairaudet
Vitali Zastuhov

Vitali Sergejevitš Zastuhov (, 1947–2004http://www.panarmenian.net/rus/sport/news/32125/) oli Neuvostoliittoa edustanut koripalloilija. Zastuhov voitti Neuvostoliiton miesten maajoukkueessa MM-pronssia Jugoslaviassa 1970 ja Euroopan mestaruuden Italiassa 1969. == Lähteet == == Aiheesta muualla == * Profiili FIBA Archive * Profiili FIBA Archive * Profiili FIBA Archive Luokka:Neuvostoliittolaiset koripalloilijat Luokka:Vuonna 1947 syntyneet Luokka:Vuonna 2004 kuolleet
Intel P6

P6 (usein myös i686) on Intelin kehittämä kuudennen sukupolven X86-mikroarkkitehtuuri. Arkkitehtuuri oli ensimmäistä kertaa Pentium Pro -suorittimissa, jotka julkaistiin marraskuussa 1995.http://www.informit.com/articles/article.aspx?p=482324&seqNum;=17 Arkkitehtuurin seuraaja oli NetBurst-arkkitehtuuri vuonna 2000. P6-mikroarkkitehtuuria käytettiin muokattuna myös Pentium M -suorittimissa. Pentium M -suorittimien seuraaja oli Core-arkkitehtuuri, jonka aikana P6-mikroarkkitehtuuri jäi historiaan. ==Ominaisuuksia== Käskykannan liukuhihna: kun käskyjä suoritetaan liukuhihnalla, useampia käskyjä voidaan suorittaa peräkkäin tarvitsematta odottaa edellisen valmistumista. Suorittimessa on tukea mikro-ohjelman päivittämiseen. ==Lähteet== Luokka:Intelin suorittimet
FC Samtredia

Football Club Samtredia () on jalkapalloseura Samtredian kaupungista. Seura pelaa Georgian korkeimmalla sarjatasolla Umaghlesi Ligassa. Georgian mestaruuden Samtredia voitti ensimmäisen kerran vuonna 2016. ==Lähteet== Luokka:Georgialaiset jalkapalloseurat Luokka:Imereti Luokka:Vuonna 1936 perustetut urheiluseurat
FCV Farul Constanța

FCV Farul Constanța on jalkapalloseura Ovidiun kaupungista Romaniasta. Seura pelaa Romanian korkeimmalla sarjatasolla Liga I:ssa. Seura voitti historiansa ensimmäisen Romanian mestaruuden kaudella 2016–2017. Seura perustettiin kaudeksi 2021–2022. == Lähteet == Luokka:Romanialaiset jalkapalloseurat Luokka:Vuonna 2021 perustetut urheiluseurat
Since I Left You

__NOTOC__ Since I Left You on australialaisen yhtye The Avalanchesin esikoisalbumi, jonka julkaisi Modular 14. marraskuuta 2000. Albumi tunnetaan parhaiten luovasta sämpläyksestä. Albumi koostuu pelkästään sampleista, joita jäsenten arvioiden mukaan on noin 3500.Stereotheque: (Almost) Every Sample From the Avalanches’ “Since I Left You” (4.9.2017) Albumin saama suosio tuli julkaisuaikana pienelle yhtyeelle yllätyksenä, albumi nousi mm. Ison- Britannian virallisen albumilistan kahdeksannelle sijalle. Albumia pidetään nykyään "modernina klassikkona", nettilehti Resident Advisor nimesi sen yhdeksi parhaimmista 2000-luvun elektronisen musiikin albumeista.Resident Advisor: RA Poll: Top 100 albums of the '00s (25.1.2010) == Kappaleet == # # # # # # # # # # # # # # # # # # == Arvostelut == * Metacritic: 89/100Metacritic: Reviews for Since I Left You by The Avalanches * Allmusic: Allmusic review * Entertainment Weekly: BEntertainment Weekly: Album review * Pitchfork: 9.5/10Pitchfork Media: Album review == Lähteet == Luokka:Vuoden 2000 albumit
Tatsuya Fukuhara

Tatsuya Fukuhara(s 8. toukokuuta 1989 Kumamoto, Japani) on japanilainen korsisarjan nyrkkeilijä. Urallaan Fukuhara on pitänyt hallussaan WBO-liiton mestaruusvyötä. == Ammattinyrkkeilyura == Fukuhara aloitti ammattinyrkkeilyn vuonna 2008. Ensimmäisen tappionsa Fukuhara kärsi vuonna 2009 Takuya Mitamuraa vastaan käydyssä ottelussa. Toisen tappion Fukuhara kärsi vuonna 2012 Hiroyuki Otsukalle. Vuonna 2013 Fukuhara hävisi kahdesti. Vuonna 2017 Fukuhara kohosi WBO-liiton mestariksi voittamalla Moises Callerosin hajaäänituomiolla.http://www.wboboxing.com/02262017-moises-calleros-vs-tatsuya-fukuhara/ Fukuhara menetti mestaruusvyön ensimmäisessä puolustusottelussaan häviämällä Ryuya Yamanakalle kaikin tuomariäänin kaksitoistaeräisen ottelun päätteeksi. ==Lähteet== == Aiheesta muualla == * | Ammattinyrkkeilyottelut boxrec.comissa Luokka:Japanilaiset nyrkkeilijät Luokka:Vuonna 1989 syntyneet Luokka:Elävät henkilöt
Itä-Afrikan šillinki

Itä-Afrikan šillinki () oli valuutta, joka oli käytössä brittiläisen imperiumin hallitsemilla alueilla Itä-Afrikassa vuodesta 1921 vuoteen 1969. == Lähteet == == Aiheesta muualla == Luokka:Afrikan rahayksiköt Luokka:Historialliset rahayksiköt
Piiskaheinät

Piiskaheinät (Hainardia) on heinäkasvien (Poaceae) heimoon kuuluva pieni kasvisuku, johon luetaan kuuluvaksi vain yksi laji: piiskaheinä (Hainardia cylindrica) eli nykyisin piiskakyyntähkä (Parapholis cylindrica). Aiemmin se on sijoitettu useampiin muihin sukuihin, mutta nykyisin se edustaa yksin omaa piiskaheinien sukuaan. == Lähteet == == Aiheesta muualla == * Finto: Kassu – Kasvien suomenkieliset nimet: Hainardia * ITIS: Hainardia * United States Department of Agriculture (USDA): Hainardia Luokka:Heinäkasvit
Loippoheinät

Loippoheinät (Hemarthria) on heinäkasvien (Poaceae) heimoon kuuluva kasvisuku. Sukuun luetaan kuuluvaksi 12 lajia. == Lajeja == * Hemarthria altissima – isoloippoheinä * Hemarthria compressa * Hemarthria debilis * Hemarthria depressa * Hemarthria hamiltoniana * Hemarthria longiflora * Hemarthria natans * Hemarthria pratensis * Hemarthria protensa * Hemarthria sibirica * Hemarthria stolonifera * Hemarthria uncinata == Lähteet == Luokka:Heinäkasvit
Japanin keisarikunta

Japanin keisarikunta (, ”Suur-Japanin keisarikunta”) oli japanilainen kansallisvaltio ja suurvalta, joka oli olemassa vuoden 1868 Meiji- restauraatiosta vuoden 1947 perustuslain hyväksymiseen saakka. Japani kävi voittoisan sodan Kiinaa vastaan vuosina 1894–1895 ja Venäjää vastaan vuosina 1904–1905. Myös toisessa Kiinan–Japanin sodassa (1937–1945) Japani saavutti useita merkittäviä voittoja ja valloitti suuren osan Itä- ja Kaakkois- Aasiasta, mutta joutui lopulta antautumaan Neuvostoliiton julistettua sille sodan ja Yhdysvaltojen pudotettua kaksi atomipommia Hiroshiman ja Nagasakin kaupunkeihin. == Historia == pienois|vasen|Tokion teollisuusnäyttely vuonna 1907. === Varhaishistoria === Japani oli vuosisatoja suljettu yhteiskunta, kunnes se joutui Yhdysvaltojen painostamana avaamaan ovensa maailmalle 1800-luvun puolivälissä. Japanin keisarikunnan perustamispäivämääränä pidetään 3. tammikuuta 1868, kun Meiji-restauraatiossa keisari Meijin kannattajat syöksivät vallasta Tokugawa-shōgunaatin viimeisen shōgunin Tokugawa Yoshinobun. Meiji-restauraation jälkeen maa alkoi noudattaa laajentumishakuista politiikkaa. Vuonna 1872 Japani liitti Riukiusaaret itseensä, ja saaret ovat maan hallussa edelleen. Vuonna 1895 Japani hyökkäsi Taiwaniin ja miehitti sen ensimmäisen Kiinan–Japanin sodan seurauksena. Kymmenen vuotta myöhemmin käytiin Venäjän–Japanin sota, jonka Japani voitti. Sodan seurauksena Japani miehitti Korean niemimaan ja Mantšurian, sekä vei Venäjältä Sahalinin eteläosan. === Ensimmäinen maailmansota === Ensimmäisessä maailmansodassa Japani oli sodassa ympärysvaltojen puolella keskusvaltoja vastaan ja sai Saksalta sodan jälkeen Kansainliiton mandaattialueina hallintaansa Marshallinsaaret, Mikronesian, Palaun ja Pohjois-Mariaanit. 1930-luvulla Japani miehitti suuria alueita Kiinasta. 1940-luvun alkuun mennessä Japani oli jo miehittänyt Indokiinan, Thaimaan, Burman, Singaporen, Malakan niemimaan, Indonesian ja Filippiinit. === Toinen maailmansota === 7\. joulukuuta 1941 Japani hyökkäsi Yhdysvaltojen Tyynenmeren-laivaston päätukikohtaan Pearl Harboriin, minkä jälkeen se liittyi toiseen maailmansotaan akselivaltojen puolelle. Sodan aikana Japani teki iskuja muun muassa Australiaan. Japani joutui sodan seurauksena vähitellen perääntymään, ja lopullisen niitin toi Yhdysvaltojen suorittamat ydinaseiskut Hiroshimaan ja Nagasakiin, jonka jälkeen maa joutui antautumaan ehdoitta ja vetäytymään kaikilta miehittämiltään alueilta. Japani menetti myös Marshallinsaaret, Mikronesian, Palaun ja Pohjois-Mariaanit Yhdysvalloille. Japani itse oli miehitetty aina vuoteen 1952 asti. == Lähteet == == Aiheesta muualla == *
Kia Stonic

Kia Stonic on Kia Motorsin vuodesta 2017 lähtien valmistama pieni crossover- tyyppinen automalli, joka perustuu tekniikaltaan Kia Rioon. Se kilpailee samassa kokoluokassa muun muassa Nissan Juken kanssa. Kiinassa mallia myydään nimellä Kia KX1. Vuoden 2017 Euro NCAP -kolaritestistä Stonic sai tulokseksi täydet viisi tähteä. Bensiinimoottorit ovat turboahdettu 1,0-litrainen (118 hv) ja vapaasti hengittävä 1,4-litrainen (98 hv). Lisäksi saatavana on 1,6-litrainen (108 hv) dieselmoottori. Syksyllä 2020 muun muassa Stonicin ajovaloihin tehtiin pieniä muutoksia. Sisällä auto sai suuremman kahdeksantuumaisen näytön. == Lähteet == == Aiheesta muualla == Stonic Luokka:J-segmentin autot Luokka:2010-luvun autot Luokka:2020-luvun autot